Fredrik Thoresen

Fredrik Thoresen (født 7. mai 1926, død 23. desember 2012 i Bærum) var en norsk industrileder.

Han var utdannet sivilingeniør innen kjemi fra University of Birmingham fra 1953. Thoresen startet sin karrière i laboratorieavdelingen til Standard Telefon og Kabelfabrik (STK), senere Alcatel STK, i midten av 1950-årene. Etter kort tid avanserte han til leder for utviklingsavdelingen, og i 1972 tok han over som administrerende direktør etter Amund Braathen. Denne stillingen hadde han frem til 1988, og han satt som styreformann i Alcatel STK til han gikk av for aldersgrensen i 1998. Han hadde en rekke styreverv, deriblant viseformann i styret i Statoil 1984–1987, president i Norges Industriforbund 1987–1989 og visepresident i Næringslivets Hovedorganisasjon (NHO) 1989–1992.

I 1989 ble han ridder av 1. klasse av St. Olavs Orden for sitt fremme av norsk industri.

Referanser 

Norske konsernsjefer
Norske sivilingeniører
Norges Industriforbund
St. Olavs Orden
Personer fra Bærum kommune